**Piteris Henris Zeihanas** (*Peter Henry Zeihan*, g. 1973 m. sausio 18 d.) – JAV geopolitikos analitikas ir rašytojas.

Biografija
----------

Piteris Zeihanas gimė 1973 m. augo pedagogų Džeraldo ir Agnesės šeimoje, kurie Piterį įsivaikino. 1992 m. baigė Marshalltown'o vidurinę mokyklą. 1995 m. jis įgijo politikos mokslų bakalauro laipsnį tuometiniame Šiaurės Rytų Misūrio valstijos universitete. 1997 įgijo Azijos studijų magistrantūros laipsnį Otago universitete, Danidine, Naujojoje Zelandijoje.

Nusivylęs patirtimi dirbant JAV ambasadoje Australijoje ir Susan Eisenhower Politinių ir strateginių studijų centre, 2000 m. jis pradėjo dirbti analitiku Ostine įsikūrusioje geopolitinės žvalgybos įmonėje „Stratfor". Zeihanas „Stratfor" pradirbo 12 metų ir galiausiai tapo įmonės viceprezidentu.

Dar būdamas „Stratfor" darbuotoju, 2011 m. Zeihanas, kartu su Lauren Goodrich, parašė savo pirmąją knygą, *A Crucible of Nations* (liet. „Tautų tiglis"). Knygoje aptariamas Kaukazo regionas Rytų Europoje.

2012 m. Zeihanas paliko „Stratfor" ir tais pačiais metais įkūrė savo konsultacinę įmonę, „*Zeihan on Geopolitics"*. Šios įmonės klientais tapo įvairios energetikos įmonės, finansinės institucijos, verslo asociacijos, universitetai ir kitos valstybinės organizacijos. 

2014 m. jis išleido knygą *„Accidental Superpower"* (liet. „Atsitiktinė supervalstybė"). Knygą recenzavo *„The Washington Post"*, *„The Wall Street Journal"* ir *„Kirkus Reviews"*. Knygoje dėmesys sutelktas į topografinius ir geografinius orientyrus (upes, vandenynus, kalnus ir t. t.), juos išskiriant kaip pranašumus tautos gebėjimui dominuoti ekonominiu, pramoniniu ir kariniu požiūriu ir taip tapti supervalstybe. 

Vėliau buvo išleistos dar trys knygos, įskaitant *„The Absent Superpower" (*liet. „Nebuvusi supergalia"*)*, *„Disunited Nations"* (liet. „Nevieningos tautos") ir *„The End of the World Is Just the Beginning"* (liet. *„Pasaulio pabaiga yra tik pradžia")*.

Išnašos
-------

1. ↑  „Pen and Sword: Disunited Nations, with Peter Zeihan (podcast)". Stratfor. April 2, 2020. Nuoroda tikrinta 11 June 2020.
2. ↑  Whittemore, Nathaniel (April 1, 2020). „How Coronavirus Is Accelerating the End of Globalism, Feat. Peter Zeihan". *finance.yahoo.com*. Nuoroda tikrinta 11 June 2020.
3. ↑  „Peter Zeihan on "The New President & the World: Challenges & Opportunities"". McConnell Center. 27 April 2017.
4. ↑  „Executive Profile - Zeihan on Geopolitics - Peter Zeihan - Customer Intelligence". *www.boardroominsiders.com*. Suarchyvuotas originalas 2018-01-11. Nuoroda tikrinta 2023-04-10. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
5. ↑  „#1921 - Peter Zeihan". January 7, 2023.
6. 1 2  Maharry, Robert (2022-05-10). „Marshalltown native prepares to publish fourth book on geopolitics, demography". *Times Republican* (amerikiečių anglų). Nuoroda tikrinta 2023-03-10.
7. ↑  IFTV (24 November 2014). „Peter Zeihan".
8. 1 2  Denning, Liam (Dec. 3, 2014). "The Coming Hobbesian World. "Review of *The Accidental Superpower*, by Peter Zeihan. *Wall Street Journal*. Nuoroda tikrinta Dec. 3, 2014.
9. 1 2  Immerwahr, Daniel (10 November 2022). „Are we really prisoners of geography?". *The Guardian*. Nuoroda tikrinta 16 November 2022.
10. ↑  „Peter Zeihan - Geopolitics Speaker & Strategist". *National Speakers Bureau*. 2022-07-20. Nuoroda tikrinta 2023-02-11.
11. ↑  *The Accidental Superpower by Peter Zeihan*. Kirkus Reviews.